पाएं अपने शहर की ताज़ा ख़बरें और फ्री ई-पेपरडाउनलोड करें
कोडरमा जीआरपी ने शनिवार की सुबह कोडरमा-गया रेलखंड पर गझंडी सेक्शन के पोल संख्या 395/32 व 396/ 20 के निकट से बरामद किए एक महिला व एक युवक का शव की पहचान हो गई है। थाना प्रभारी शिवशंकर प्रसाद ने बताया की महिला की शिनाख्त गिरिजा देवी (60) पति स्व. महादेव यादव असनाबाद तिलैया के रूप में की गई है। जबकि युवक की शिनाख्त जीतेंद्र पंडित (23) पिता सहदेव पंडित मडुआटांड के रूप में की गई है।
थाना प्रभारी ने बताया की सोशल मीडिया के माध्यम से परिजनों ने शवों की शिनाख्त की। उन्होंने बताया की पेास्टमार्टम के बाद परिजनों को शव सौंप दिया गया है। आशंका जताई जा रही है ट्रेन की चपेट में आने से दोनों की मौत हुई है। थाना प्रभारी ने बताया की युवक के परिजनों के अनुसार वह दो दिनों से घर से गायब था। जबकि महिला सुबह घर से निकली थी।
उल्लेखनीय हो की शनिवार को सुरक्षा नियंत्रण कक्ष धनबाद की ओर से सुबह 6.30 बजे कोडरमा आरपीएफ को सूचना दी गई। सूचना पर उप निरीक्षक अंकुर कुमार के नेतृत्व में पुलिस बल ने घटनास्थल पर पहुंचें। जहां डाउन लाइन पर ट्रैक पर चित अवस्था में पड़ा एक 22 वर्षीय युवक का शव बरामद किया।
वहीं 55 वर्षीय एक महिला के शव को बरामद किया। पुलिस दोनों शवों को अपने कब्जे में लेकर जीआरपी कोडरमा की टीम को आगे की कार्रवाई के लिए सुपुर्द कर दिया गया है। जीआरपी ने शव को पोस्टमार्टम के लिए सदर अस्पताल भेज दिया। इस दौरान रेलवे का परिचालन कुछ देर के लिए बाधित रहा, जो करीब 7:30 बजे सुचारू रूप से संचालित किया गया।
अज्ञात ट्रेन की चपेट में आने से मौत
जीआरपी ने कोडरमा - धनबाद रेलखंड के पोल संख्या 391/23 मुडआटांड़ के समीप से एक महिला का शव रेलवे ट्रैक से क्षत-विक्षत अवस्था में बरामद किया। महिला की पहचान नगर परिषद वार्ड नंबर 8 के मोरियामा निवासी पार्वती देवी 55 वर्ष के रूप में की गई। इस संबंध में मडवाटांड के ग्रामीणों ने जीआरपी पुलिस निरीक्षक को सूचना दी कि ट्रैक पर एक महिला का कटा हुआ लाश पड़ा हुआ है। जिसकी सूचना पर जीआरपी ने घटनास्थल पर जाकर शव को बरामद किया।
मौके पर ग्रामीणों के साथ-साथ वहां पहुंचेंगे मृतका के पुत्र प्रदीप कुमार ने शव को अपने मां के रूप में पहचान किया। मृतका के बेटे ने बताया कि उनकी मां पिछले 5 वर्षों से दिमागी तौर पर विक्षिप्त थी और वह करीब शनिवार शाम 4:30 बजे घर से निकली थी,जो लाइन पार करने के दौरान किसी अज्ञात ट्रेन के चपेट में आ जाने से उसकी मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn